CELEX: 32013D0127
Language: el
Date: 2013-03-11 00:00:00
Title: 2013/127/ΕΕ: Απόφαση του Συμβουλίου, της 11ης Μαρτίου 2013 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Κεντρικής Τράπεζας της Κύπρου

14.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 70/6
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 11ης Μαρτίου 2013
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Κεντρικής Τράπεζας της Κύπρου
   (2013/127/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση ΕΚΤ/2013/3 της Ευρωπαϊκής Κεντρικής Τράπεζας, της 4ης Φεβρουαρίου 2013, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Κεντρικής Τράπεζας της Κύπρου (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               H εντολή των νυν εξωτερικών ελεγκτών της Κεντρικής Τράπεζας της Κύπρου λήγει μετά τον λογιστικό έλεγχο του οικονομικού έτους 2012. Είναι, επομένως, αναγκαίος ο διορισμός εξωτερικών ελεγκτών από το οικονομικό έτος 2013.
            
         
               (3)
            
            
               Η Κεντρική Τράπεζα της Κύπρου επέλεξε ως εξωτερικό της ελεγκτή την εταιρεία KPMG Limited για τα οικονομικά έτη 2013 έως 2017.
            
         
               (4)
            
            
               Το Διοικητικό Συμβούλιο της ΕΚΤ υπέδειξε τον διορισμό της KPMG Limited ως εξωτερικού ελεγκτή της Κεντρικής Τράπεζας της Κύπρου για τα οικονομικά έτη 2013 έως 2017.
            
         
               (5)
            
            
               Είναι σκόπιμο να ακολουθηθεί η υπόδειξη του Διοικητικού Συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 14 της απόφασης 1999/70/ΕΚ αντικαθίσταται από το ακόλουθο κείμενο:
   
      «14.   Η KPMG Limited υποδεικνύεται ως εξωτερικός ελεγκτής της Κεντρικής Τράπεζας της Κύπρου για τα οικονομικά έτη 2013 έως 2017.».
   
   Άρθρο 2
   Η παρούσα απόφαση παράγει αποτελέσματα από την ημέρα της κοινοποίησής της.
   Άρθρο 3
   Η παρούσα απόφαση απευθύνεται στην Ευρωπαϊκή Κεντρική Τράπεζα.
   
      Βρυξέλλες, 11 Μαρτίου 2013.
      
         
            Για το Συμβούλιο
         
         
            Ο Πρόεδρος
         
         E. GILMORE
      
   
   
      (1)  ΕΕ C 37 της 9.2.2013, σ. 1.
   
      (2)  ΕΕ L 22 της 29.1.1999, σ. 69.